**Broj: 01-18/22**

**Vareš, 31.01. 2022. godine**

 Na osnovu člana 3. i 7. Zakona o finansiranju političkih stranaka („Službeni glasnik BiH“, broj: 95/12 i 41/16), člana 22. tačka 2. Statuta Općine Vareš - prečišćeni tekst, broj: 01-162/12 od 11.09.2012. godine, Općinsko vijeće na 12 sjednici, održanoj 31.01.2022 godine, d o n o s i

**O D L U K U**

**o raspodjeli sredstava za političke**

**stranke i Klubove vijećnika u Općinskom vijeću Vareš iz**

**budžeta Općine Vareš za 2022. godinu**

**Član 1.**

 Ovom Odlukom utvrđuju se kriteriji i vrši se raspoređivanje sredstava namijenjenih za finansiranje političkih stranaka i klubova vijećnika u Općinskom vijeću Vareš iz budžeta Općine Vareš za 2022. godinu.

**Član 2.**

 Ukupan iznos sredstava namijenjenih za finansiranje političkih stranaka i Klubova vijećnika u Općinskom vijeću Vareš iznosi 5.500,00 KM.

**Član 3.**

Sredstva iz člana 2. ove Odluke raspoređuju se na sljedeći način :

1. 30 % sredstava dijeli se jednako svim političkim strankama koje su osvojile mandate,
2. 60% sredstava dijeli se prema broju vijećničkih mandata, koje je svaka politička stranka imala u trenutku dodjele mandata odnosno klubovima vijećnika prema broju mandata u OV.
3. 10 % od ukupnog iznosa dijeli se parlamentarnim grupama srazmjerno broju mandata koja pripadaju manje zastupljenom spolu.

**Tabela 1).**

|  |  |  |  |  |  |  |  |
| --- | --- | --- | --- | --- | --- | --- | --- |
| **30% paušala strankama** **u OV u KM** | **SDA** | **HDZ** | **SDP** | **NB** | **DF** | **A-SDA** | **Ukupno** |
| **275,00** | **275,00** | **275,00** | **275,00** | **275,00** | **275,00** | **1.650,00** |

**Tabela 2).**

|  |  |  |  |  |  |
| --- | --- | --- | --- | --- | --- |
| **Klubovi** **u OV** | **Broj** **mandata** | **60% Klubovima****po broju****mandata u KM** | **Mandati** **manje zastupljenog****spola**  | **10% manje****zastupljenog****spola u KM** | **Ukupno****tabela 1) i 2)** **u KM** |
| **SDA** | **7** | **1.215,76** | **1** | **137,50** | **1.628,26** |
| **HDZ BiH** | **3** |  **521,04** | **\_\_** | **\_\_** |  **796,04** |
| **SDP** | **3** |  **521,04** | **1** | **137,50** |  **933,54** |
| **NB – A-SDA** | **2** |  **347,36** | **\_\_** | **\_\_** |  **897,36** |
| **DF - NV** | **2** |  **347,36** | **1** | **137,50** |  **759,86** |
| **ZAJEDNIČKI****KLUB** | **2** | **347,36** | **1** | **137,50** |  **484,86** |
| **6** | **19** | **3.299,92** | **4** | **550,00** | **5.499,92** |
|   |

**Član 4.**

Raspodjela sredstava iz člana 3. ove Odluke vršit će se kvartalno i ista će se uplaćivati na transakcijski račun političkih stranaka i Klubova vijećnika u OV.

**Član 5.**

Za realizaciju ove Odluke zadužuje se Služba za privredu, finansije i trezor.

**Član 6.**

Ova Odluka stupa na snagu osmog dana od dana objavljivanja na oglasnoj tabli Općine Vareš, a primjenjivat će se od 01.01.2022.godine.

 **PREDSJEDAVAJUĆA**

 **OPĆINSKOG VIJEĆA**

**Mahira Brkić**

Odluka je objavljena na oglasnoj tabli Općine Vareš 01.02.2022. godine.

 **OPĆINSKI NAČELNIK**

 **Zdravko Marošević**

**O b r a z l o ž e nj e**

**I Pravni osnov**

Pravni osnov za donošenje ove odluke sadržan je u članu 3. i 7. Zakona o finansiranju političkih stranaka („Službeni glasnik BiH“, broj: 95/12 i 41/16) i u članu 22. Statuta Općine Vareš ( prečišćeni tekst), broj: 01-162/12 od 11.09.2012. godine.

**II Razlozi za donošenje Odluke**

Odlukom o izvršenju budžeta Općine Vareš za 2022. godinu, članom 28. utvrđeno je da Odluku o raspodjeli sredstava donosi Općinsko vijeće.

**III Finansijska sredstva**

U budžetu Općine Vareš za 2022. godinu planirana su sredstva za rad političkih stranaka i Klubova u Općinskom vijeću Vareš u iznosu od 5.500,00KM .

**OVLAŠTENI PREDLAGAČ**

 **OPĆINSKI NAČELNIK**

 **Zdravko Marošević**